கேள்வி: புலாவ் திக்குஸ் - இந்தியர்கள் பற்றி நீங்கள் என்ன அறிந்துள்ளீர்கள்?
பதில்: புலாவ் திக்குஸின் தென்மேற்கில், பிரித்தானியப் பேரரசு கடல்படைத் தளபதி பிரான்சிஸ் லைட்டின் பங்குதாரரான ஜேம்ஸ் ஸ்காட் (''James Scott'') என்பவர் ஆயர் ராஜா குடியிருப்புப் பகுதியை (''Ayer Rajah Estate'') நிறுவினார். அந்தக் காலத்து வழக்கமான நடைமுறைப்படி, வேளாண் தோட்டங்களில் வேலை செய்வதற்காகத் தென்னிந்தியத் தொழிலாளர்கள் பலர் அழைத்து வரப் பட்டனர். அப்படி அழைத்து வரப்பட்ட இந்தியச் சமூகத்தினர் ஆயர் ராஜா பகுதியில் பினாங்கு பாலதண்டாயுதபாணி திருக்கோவில் (''Arulmigu Balathandayuthapani Temple'') மற்றும் நாட்டுக்கோட்டை செட்டியார் ஆலயம், பினாங்கு (''Nattukkottai Chettiar Temple'') போன்ற சில இந்து கோயில்களைக் கட்டினார்கள். இந்தக் கோயில்கள் இன்றும் மிகக் கம்பீரமாகக் காட்சி அளிக்கின்றன.